DA Den Europæiske Unions Tidende L 137/13

KOMMISSIONENS FORORDNING (EF) Nr. 825/2005

af 30. maj 2005

om fastsættelse af visse vejledende mængder og af individuelle lofter for udstedelse af licenser for import af bananer til EF i tredje kvartal af 2005 under toldkontingenterne A/B og C

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), særlig artikel 20, og

ud fra følgende betragtninger:

(1) I artikel 14, stk. 1, i Kommissionens forordning (EF) nr. 896/2001 af 7. maj 2001 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til EF (2) er der med henblik på udstedelse af importlicenser åbnet mulighed for for hvert af de tre første kvartaler i året at fastsætte en vejledende mængde, der udtrykkes som en fast procentdel af de mængder, der er disponible for hvert af toldkontingenterne A/B og C, der er fastsat i artikel 18, stk. 1, i forordning (EØF) nr. 404/93.

(2) Som følge af oplysningerne om for det første de mængder bananer, der blev afsat i Fællesskabet i 2004, især den faktiske import, specielt i tredje kvartal, og for det andet udsigterne for forsyningen og forbruget på EF-markedet i samme tredje kvartal af 2005 fastsættes de vejledende mængder for toldkontingenterne A/B og C således, at der sikres en passende forsyning af Fællesskabet og en fortsættelse af handelsstrømmen mellem produktionsleddet og afsætningsleddet.

(3) På grundlag af de samme oplysninger bør der ifølge artikel 14, stk. 2, i forordning (EF) nr. 896/2001 fastsættes en maksimal mængde, som hver importør kan indgive licensansøgning om for tredje kvartal af 2005.

(4) Da denne forordning skal anvendes inden begyndelsen af perioden for indgivelse af licensansøgninger for tredje kvartal af 2005, bør det fastsættes, at denne forordning straks træder i kraft.

(5) Denne forordning skal anvendes for importører i Fællesskabet i dets sammensætning pr. 30. april 2004, da der ved Kommissionens forordning (EF) nr. 1892/2004 (3) blev vedtaget overgangsforanstaltninger for import af bananer til Fællesskabet som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse.

(6) Foranstaltningerne i denne forordning er i overensstemmelse med udtalelse fra Forvaltningskomitéen for Bananer —

UDSTEDT FØLGENDE FORORDNING:

Artikel 1

Den vejledende mængde, som er omhandlet i artikel 14, stk. 1, i forordning (EF) nr. 896/2001 for udstedelse af importlicenser for bananer under toldkontingenterne i artikel 18, stk. 1, i forordning (EØF) nr. 404/93, fastsættes for tredje kvartal af 2005 til:

a) 23 % af de mængder, der er disponible for traditionelle importører og ikke-traditionelle importører i Fællesskabet i dets sammensætning pr. 30. april 2004, under toldkontingenterne A/B

b) 23 % af de mængder, der er disponible for traditionelle importører og ikke-traditionelle importører i Fællesskabet i dets sammensætning pr. 30. april 2004, under toldkontingent C.

Artikel 2

For tredje kvartal af 2005 fastsættes den tilladte maksimumsmængde, som er omhandlet i artikel 14, stk. 2, i forordning (EF) nr. 896/2001 for ansøgninger om importlicens for bananer under toldkontingenterne i artikel 18, stk. 1, i forordning (EØF) nr. 404/93, til:

a) 23 % af den referencemængde, der i medfør af artikel 4 og 5 i forordning (EF) nr. 896/2001 er fastsat og meddelt for traditionelle importører i Fællesskabet i dets sammensætning pr. 30. april 2004, under toldkontingenterne A/B

b) 23 % af den mængde, der i medfør af artikel 9, stk. 3, i forordning (EF) nr. 896/2001 er fastsat og meddelt for ikke-traditionelle importører i Fællesskabet i dets sammensætning pr. 30. april 2004, under toldkontingenterne A/B

c) 23 % af den referencemængde, der i medfør af artikel 4 og 5 i forordning (EF) nr. 896/2001 er fastsat og meddelt for traditionelle importører i Fællesskabet i dets sammensætning pr. 30. april 2004, under toldkontingent C

d) 23 % af den mængde, der i medfør af artikel 9, stk. 3, i forordning (EF) nr. 896/2001 er fastsat og meddelt for ikke-traditionelle importører i Fællesskabet i dets sammensætning pr. 30. april 2004, under toldkontingent C.

Artikel 3

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 30. maj 2005. På Kommissionens vegne Mariann FISCHER BOEL Medlem af Kommissionen

(1) EFT L 47 af 25.2.1993, s. 1. Senest ændret ved tiltrædelsesakten fra 2003.

(2) EFT L 126 af 8.5.2001, s. 6. Senest ændret ved forordning (EF) nr. 838/2004 (EUT L 127 af 29.4.2004, s. 52).

(3) EUT L 328 af 30.10.2004, s. 50.